Manchester United F.C.
Wakati huo huo, matukio yalikuwa yakiendelea nje ya uwanja mwishoni mwa mwongo, huku mwenyekiti Martin Edwards akijaribu kuiuza klabu kwa mkwasi Michael Knighton mwaka 1989. Uuzaji huo wa milioni £20 ulikuwa karibu kuthibitishwa huku Knighton akiingia Old Trafford akiwa na sare ya Manchester United na akifanya mbwembwe kadha kabla ya kuvurumisha mpira kuelekea langoni upande wa Stretford ugani humo. Knighton aliweza kuona rekodi za kifedha za klabu, lakini, kabla ya mkataba wa uuzaji kukamilishwa washauri wake wa kifedha walikataa na mpango huo ukafutiliwa. Hata hivyo, kwa kuwa Knighton alikuwa na ufahamu wa jinsi mambo yalivyokuwa yakiendeshwa klabuni, alipewa wadhifa katika bodi ya klabu kama njia ya kumfanya kubaki kimya kuhusu jambo hilo. Mwaka 1991, ikihitaji msaada zaidi wa kifedha kufuatia Ripoti ya Taylor klabu ilianza uuzaji katika Soko la Hisa la London kwa thamana iliyokisiwa kuwa paundi milioni 47, na kuleta katika macho ya umma hali yake ya kifedha. Martin Edwards alihifadhi wadhifa wake kama mwenyekiti, lakini sasa klabu ilikuwa ikimilikiwa na umma.
Manucho
Mateus Alberto Contreiras Gonçalves (alizaliwa 7 Machi 1983 Jijini Luanda), ambaye anajulikana kwa jina maarufu kama ‘’’Manucho’’’ ni mchezaji wa Soka wa FA kutoka Angola ambaye sasa hivi anaichezea timu ya Real Valladolid katika La Liga.. Alitoka Petro Atletico, kuhamia Manchester United mnamo Januari 2008.. Hata hivyo , kabla ya kuichezea Manchester United] alinunuliwa kwenda kuichezea klabu ya Ugiriki ya Panathinaikos kwa msimu uliosalia wa 2007-08 kufuatia mizozo kuhusu kupata kibali cha kazi cha Ufalme wa Muungano. .. Manucho alipata kibali hicho punde na akarejea Manchester United kwa mazoezi kabla ya kuanza msimu mnamo Julai 2008, na akaanza kuichezea klabu hiyo kwa mara ya kwanza wakati wa mechi yake dhidi ya Middlesbrough mnamo 23 Septemba 2008 katika kombe la Ligi ya Ubingwa. Kwa kukosa nafasi katika timu ya kwanza jijini Old Trafford, alijiunga na klabu ya Hull City kama mkopo hadi mwisho wa msimu wa 2008–09.. Aliposhindwa kujiunga na timu ya kwanza ya Timu ya Taifa ya Angola]].